**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

--------------- 2023 թվականի N ------ -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐԱԳՈՒՅՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԼԱՎԱԳՈՒՅՆ ԱՌԱՋԱԴԻՄՈՒԹՅԱՄԲ ՈՒՍԱՆՈՂՆԵՐԻՆ ԸՍՏ ՈԼՈՐՏՆԵՐԻ ՏՐԱՄԱԴՐՎՈՂ ԿՐԹԱԿԱՆ ՄՐՑԱՆԱԿՆԵՐԻ ՇՆՈՐՀՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՕԳՈՍՏՈՍԻ 29-Ի N 1005-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Պետական մրցանակների մասին» օրենքի 3-րդ հոդվածի 4-րդ մասը և «Նորմատիվ իրավական ակտերի մասին» օրենքի 37-րդ հոդվածի 1-ին մասը՝ Հայաստանի Հանրապետության կառավարությունը որոշում է .

1. Հաստատել **Հայաստանի Հանրապետության բարձրագույն մասնագիտական կրթական ծրագրեր իրականացնող ուսումնական հաստատությունների լավագույն առաջադիմությամբ ուսանողներին ըստ ոլորտների տրամադրվող կրթական մրցանակների շնորհման կարգը՝** համաձայն հավելվածի:

2. Ուժը կորցրած ճանաչել ՀՀ կառավարության 2013 թվականի օգոստոսի 29-ի «**Հայաստանի Հանրապետության բարձրագույն մասնագիտական կրթական ծրագրեր իրականացնող ուսումնական հաստատությունների լավագույն առաջադիմությամբ ուսանողների անվանական կրթաթոշակների տրամադրման կարգը, մրցույթի չափանիշները և մրցույթի մասնակցության հայտի ձևը հաստատելու մասին»** N 1005-Ն որոշումը:

3. Սույն որոշումն ուժի մեջ է մտնում 2023 թվականի սեպտեմբերի 1-ից:

Հավելված

**ՀՀ կառավարության 2023 թվականի**

**---------- N --------Ն որոշման**

**Կ Ա Ր Գ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐԱԳՈՒՅՆ ՄԱՍՆԱԳԻՏԱԿԱՆ ԿՐԹԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԼԱՎԱԳՈՒՅՆ ԱՌԱՋԱԴԻՄՈՒԹՅԱՄԲ ՈՒՍԱՆՈՂՆԵՐԻՆ ԸՍՏ ՈԼՈՐՏՆԵՐԻ ՏՐԱՄԱԴՐՎՈՂ ԿՐԹԱԿԱՆ ՄՐՑԱՆԱԿՆԵՐԻ ՇՆՈՐՀՄԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ**
2. Սույն կարգով սահմանվում են **Հայաստանի Հանրապետության բարձրագույն մասնագիտական կրթական ծրագրեր (բակալավրի ու անընդհատ և ինտեգրացված կրթական ծրագրերով և մագիստրոսի կրթական աստիճանով) իրականացնող ուսումնական հաստատությունների (այսուհետ՝ Բուհ) լավագույն առաջադիմությամբ ուսանողներին ըստ ոլորտների տրամադրվող կրթական մրցանակների շնորհման և մրցույթի անցկացման հետ կապված հարաբերությունները:**
3. Կրթական մրցանակին կարող են հավակնել Հայաստանի Հանրապետությունում բարձրագույն ուսումնական հաստատությունների առկա ուսուցմամբ սովորող, առաջին կուրսն ավարտած (մագիստրոսի կրթական ծրագրով սովորողների դեպքում առաջին կիսամյակն ավարտած), ուսումնառության արդյունքներով միջին որակական գնահատականի առավելագույն արժեքի 90 տոկոսը հաղթահարած ուսանողները, ովքեր ուսումնական տարվան նախորդող երեք տարվա ընթացքում մասնակցել են՝
4. ներկայացված ոլորտների հանրապետական կամ միջազգային գիտաժողովների, սեմինարների, ֆորումների և ունեցել  զեկուցումներ, հաղորդումներ, ելույթներ:
5. հանրապետական կամ միջազգային առարկայական կամ ուսանողական օլիմպիադաների և դարձել մրցանակակիրներ,
6. հայոց լեզու կամ հայ գրականություն կամ հայոց պատմություն առարկաներից դպրոցականների հանրապետական օլիմպիադաներին և դարձել մրցանակակիրներ,
7. արվեստի գծով կազմակերպվող հանրապետական կամ միջազգային միջոցառումների և ունեն մրցանակներ,
8. հանրապետական մարզական մրցաշարերին կամ տարբեր մարզաձևերի գծով աշխարհի, Եվրոպայի առաջնություններն, օլիմպիական խաղերին և զբաղեցրել են մրցանակային տեղեր,
9. ուսանողական ինքնակառավարման մարմինների աշխատանքներին, կամավորական աշխատանքների, սոցիալական և համայնքային զարգացման ծրագրերին:
10. Մրցույթին չեն մասնակցում ՀՀ կառավարության 2022 թվականի մայիսի 13-ի «Տեղեկատվական տեխնոլոգիաների բնագավառում կրթական մրցանակները, դրանց շնորհման և հանձնման կարգը սահմանելու մասին» N 675-Ն որոշման դրույթների համաձայն նույն ուսումնական տարում անվանական կրթաթոշակ ստացած ուսանողները:
11. Մրցանակների անվանակարգերը սահմանվում են ՀՀ կառավարության 2014 թվականի հոկտեմբերի 23-ի N 1191-Ն որոշմամբ հաստատված «Հայաստանի Հանրապետության բարձրագույն մասնագիտական կրթության մասնագիտությունների և որակավորումների» ցանկին համապատասխան՝ համաձայն սույն կարգի Ձև 1-ի:
12. **Բակալավրի ու անընդհատ և ինտեգրացված կրթական ծրագրերով և մագիստրոսի կրթական աստիճանով** սովորողների մրցույթներն անցկացվում են առանձին՝ ըստ անվանակարգերի:

**II. ՄՐՑՈՒՅԹԻ ԿԱԶՄԱԿԵՐՊՈՒՄ ԵՎ ԱՐԴՅՈՒՆՔՆԵՐԻ ԱՄՓՈՓՈՒՄ**

1. Բուհը սույն կարգի Ձև 1-ով սահմանված ոլորտներին և Ձև 3-ով նախատեսված գնահատման չափանիշներին համապատասխան, ամփոփում է ներբուհական մրցույթի արդյունքները և մինչև տվյալ տարվա մարտի 1-ը Հայաստանի Հանրապետության կրթության, գիտության, մշակույթի և սպորտի նախարարություն (այսուհետ` նախարարություն) է ներկայացնում յուրաքանչյուր ոլորտում ներբուհական մրցույթի արդյունքում հաղթող ճանաչված 1 մասնակցի թեկնածություն՝ սույն կարգի Ձև 2-ի համաձայն:
2. Յուրաքանչյուր ուսանող տվյալ ուսումնական տարում մասնակցում է միայն 1 անվանակարգի մրցույթի:
3. Մրցույթն իրականացնում է մրցութային հանձնաժողովը, որի անհատական կազմը հաստատում է Կրթության, գիտության, մշակույթի և սպորտի նախարարը՝ մինչև տվյալ տարվա փետրվարի 15-ը:
4. Հանձնաժողովը կազմված է 7 անդամից (3-ական ներկայացուցիչ նախարարությունից և բուհերից, ուսանողության 1 ներկայացուցիչ),
5. Մրցութային հանձնաժողովը`
6. հաստատում է իր գործունեության աշխատակարգը,
7. քննարկում է մրցույթի անցկացման տեխնիկական և տեղեկատվական ապահովման հարցեր,
8. կատարում է հավակնորդների փաստաթղթերի փաթեթների ուսումնասիրություն և ձևավորում է հավակնորդների ցանկը,
9. իրականացնում և ամփոփում է մրցույթի արդյունքները՝ հիմք ընդունելով սույն կարգի Ձև 3-ով սահմանված գնահատման չափանիշները,
10. հանձնաժողովի նիստն իրավազոր է, եթե ներկա են հանձնաժողովի անդամների կեսից ավելին:
11. Յուրաքանչյուր անվանակարգի համար նախատեսված պարգևատրման չափը՝ մինչև տվյալ տարվա փետրվարի 15-ը հաստատում է Կրթության, գիտության, մշակույթի և սպորտի նախարարը՝ հիմք ընդունելով տվյալ տարվա պետական բյուջեով նախատեսված ֆինանսական հատկացումները:
12. Մրցույթի արդյունքներն ամփոփվում են մինչև տվյալ տարվա ապրիլի 1-ը:
13. Մրցույթի հաղթողները որոշվում են հավաքած առավելագույն միավորների հանրագումարով:
14. Միևնույն պայմանների դեպքում հավասար միավորներ ունեցող երկու և ավելի ուսանողների պարագայում` առավելությունը տրվում է ընթացիկ ուսումնական տարվա առաջին կիսամյակի քննաշրջանի արդյունքում առավել բարձր առաջադիմություն ցուցաբերած ուսանողներին, իսկ վերջինիս հավասարության դեպքում՝ դրան նախորդող ուսումնական տարվա քննությունների և ստուգարքների արդյունքներով առավել բարձր առաջադիմություն ցուցաբերած ուսանողներին:
15. Մրցանակակիրները պարգևատրվում են մեկանգամյա անվանական կրթաթոշակներով և հավաստագրերով:
16. Մրցանակաբաշխությունը կատարվում է մինչև տվյալ տարվա ապրիլի 15-ը:

*Ձև 1*

**ԱՆՎԱՆԱԿԱՐԳԵՐ**

**ԼԱՎԱԳՈՒՅՆ ԱՌԱՋԱԴԻՄՈՒԹՅԱՄԲ ՈՒՍԱՆՈՂՆԵՐԻՆ ԸՍՏ ՈԼՈՐՏՆԵՐԻ ՏՐԱՄԱԴՐՎՈՂ ԿՐԹԱԿԱՆ ՄՐՑԱՆԱԿՆԵՐԻ ՇՆՈՐՀՄԱՆ ՄՐՑՈՒՅԹԻ**

|  |  |  |  |
| --- | --- | --- | --- |
|  | **Ոլորտներ** | **Դասիչը (ծածկագիրը)**  **Մասնագիտությունը/կրթական ծրագիրը** | **Կրթական աստիճան** |
|  | Բնագիտական (այդ թվում` մաթեմատիկական-տեղեկատվական և հաղորդակցման տեխնոլոգիաներ (ՏՀՏ))\* | **05** Բնական գիտություններ, մաթեմատիկա և վիճակագրություն.  **06** Տեղեկատվական և հաղորդակցական տեխնոլոգիաներ (ՏՀՏ) | Բակալավր, Մագիստրոս |
|  | Առողջապահություն և սոցիալական աշխատանք | **09** Առողջապահություն և սոցիալական աշխատանք. | Բակալավր, Անընդհատ և ինտեգրացված կրթական ծրագիր,  Մագիստրոս |
|  | Հումանիտար և բանասիրական գիտություններ\* | **022** Հումանիտար գիտություններ.  **023** Բանասիրական գիտություններ.  (Ձև 1-ի 6-րդ կետում նշված մասնագիտություններն ու կրթական ծրագրերը ներառված չեն) | Բակալավր, Մագիստրոս |
|  | Հասարակագիտություն\* | **01** Կրթություն («0114 առարկայական ուղղվածությամբ մանկավարժություն»-ը ներառված չէ).  **03** Սոցիալական գիտություններ, լրագրություն և տեղեկատվական գիտություններ.  **04** Գործարարություն, վարչարարություն և իրավունք.  **10** Ծառայություններ (Սերվիս). | Բակալավր, Մագիստրոս |
|  | Ճարտարագիտություն, ճարտարապետություն, գյուղատնտեսություն | **07** Ճարտարագիտություն, արդյունաբերություն և շինարարություն.  **08** Գյուղատնտեսություն, անտառային տնտեսություն, ձկնային տնտեսություն և անասնաբուժություն. | Բակալավր, Մագիստրոս |
|  | Հայագիտություն\* | *Մասնագիտություններ*  023101.00.6 Հայոց լեզու և գրականություն  023101.00.7 Հայոց լեզու և գրականություն  022803.00.7 Հայագիտություն  *Կրթական ծրագրեր*  022102.04.7 Հայ եկեղեցու պատմություն և եկեղեցաբանություն  022201.02.7 Հայոց պատմություն  023201.11.7-Ընդհանուր և հայ լեզվաբանություն | Բակալավր, Մագիստրոս |
|  | Մշակույթ (արվեստ)\* և Սպորտ\* | **021** Արվեստ.  **1014** Սպորտ: | Բակալավր, Մագիստրոս |

\* «0114 առարկայական ուղղվածությամբ մանկավարժություն (Մասնագիտական մանկավարժություն)» մասնագիտության կրթական ծրագրերով սովորողները մասնակցում են համապատասխան ոլորտի մրցույթին՝ ըստ կրթական ծրագրերի ուղղվածության

*Ձև 2*

**ՑԱՆԿ**

**ՆԵՐԲՈՒՀԱԿԱՆ ՄՐՑՈՒՅԹԻ ԱՐԴՅՈՒՆՔՈՒՄ ՀԱՂԹՈՂ ՃԱՆԱՉՎԱԾ ՄԱՍՆԱԿԻՑՆԵՐԻ**

|  |  |  |
| --- | --- | --- |
|  | Ոլորտը |  |
|  | Բուհը, կրթական աստիճանը (բակալավր, մագիստրոս, անընդհատ և ինտեգրացված կրթական ծրագիր), մասնագիտությունը, կուրսը |  |
|  | Մասնակցի անունը, ազգանունը, հայրանունը |  |
|  | Տվյալ կրթական ծրագրով ուսումնառության միջին որակական գնահատականը /ակադեմիական տեղեկագիը կցվում է փաստաթղթերի փաթեթին/ |  |
|  | Հանրապետական գիտաժողովների, սեմինարների, ֆորումների անվանումները |  |
|  | Միջազգային գիտաժողովների, սեմինարների, ֆորումների անվանումները |  |
|  | Հրատարակված աշխատանքների վերնագրերը, ամսագրի կամ շտեմարանի անվանումը, հրատարակման ամսաթիվը |  |
|  | Արվեստի գծով կազմակերպվող հանրապետական միջոցառումների (մրցույթ, ցուցահանդես) անվանումները և ստացած մրցանակները |  |
|  | Արվեստի գծով կազմակերպվող միջազգային միջոցառումների (մրցույթ, ցուցահանդես) անվանումները և ստացած մրցանակները |  |
|  | Հանրապետական մարզական մրցաշարերի անվանումները և ստացած մրցանակները |  |
|  | Տարբեր մարզաձևերի գծով աշխարհի, Եվրոպայի առաջնություններում, օլիմպիական խաղերում, միջազգային մարզական մրցաշարերում ստացած մրցանակները |  |
|  | Կոնտակտային հեռախոսահամարը |  |
|  | Կցվող փաստաթղթերի ցանկը (թվարկել) |  |

*5-ից 11-րդ կետերում նշում կատարելու դեպքում պարտադիր ներկայացվում է համապատասխան փաստաթուղթը:*

*Ձև 3*

**ՄԱՍՆԱԿԻՑՆԵՐԻ ԳՆԱՀԱՏՄԱՆ ՉԱՓԱՆԻՇՆԵՐ**

**Աղյուսակ 1**

**Բակալավրի կրթական ծրագիր**

|  |  |  |  |  |
| --- | --- | --- | --- | --- |
|  | **Ցուցանիշը** | **Գնահատականը** | **Տոկոսը** | **Առավելագույն միավորը** |
| 1 | Նախորդ ուսումնական տարվա արդյունքներով միջին որակական գնահատականը (ՄՈԳ) |  | **70** | **14** |
| 1.1 | 90-92 | 6 |
| 1.2 | 93-96 | 10 |
| 1.3 | 97-100 | 14 |
| 2 | Սույն կարգի Ձև 1-ով սահմանված 1-6 կետերում նշված ոլորտների մրցույթի չափանիշները | | **10** | **2** |
| 2.1 | Մասնակցություն հանրապետական գիտաժողովներին, սեմինարներին, ֆորումներին (զեկուցումներ, հաղորդումներ, ելույթներ) | 0.2 |
| 2.2 | Մասնակցություն միջազգային գիտաժողովների, սեմինարների, ֆորումների  (զեկուցումներ, հաղորդումներ, ելույթներ) | 0.5 |
| 2.3 | Բարձրագույն որակավորման կոմիտեի կայքում հրապարակված տարեգրքերում, ժողովածուներում, ամսագրերում տպագրված առնվազն 2 աշխատանք | 1 | **15** | **3** |
| 2.4 | «Web of Science», «Scopus» միջազգային գիտատեղեկատվական շտեմարաններում հրատարակված աշխատանք | 1.5 |
| 3 | Սույն կարգի Ձև 1-ով սահմանված 7-րդ կետում նշված ոլորտի մրցույթի չափանիշները /Արվեստ/ | |  |  |
| 3.1 | Մասնակցություն հանրապետական մշակութային միջոցառումներին | 0.1 | **10** | **2** |
| 3.2 | Մասնակցություն միջազգային մշակութային միջոցառումներին | 0.2 |
| 3.3 | Արվեստի գծով կազմակերպվող հանրապետական մրցույթներում ստացած մրցանակներ |  | **15** | **3** |
| 3.3.1 | 3-րդ մրցանակ | 0.3 |
| 3.3.2 | 2-րդ մրցանակ | 0.4 |
| 3.3.3 | 1-ին մրցանակ | 0.5 |
| 3.3.4 | Հատուկ մրցանակ (Գրան պրի) | 0,6 |
| 3.4 | Արվեստի գծով կազմակերպվող միջազգային մրցույթներում ստացած մրցանակներ |  |
| 3.4.1 | 3-րդ մրցանակ | 0.8 |
| 3.4.2 | 2-րդ մրցանակ | 1 |
| 3.4.3 | 1-ին մրցանակ | 2 |
| 3.4.4. | Հատուկ մրցանակ (Գրան պրի) | 2.5 |  |
| 4. | Սույն կարգի Ձև 1-ով սահմանված 7-րդ կետում նշված ոլորտի մրցույթի չափանիշները /Սպորտ/ | |  |  |
| 4.1 | Տարբեր մարզաձևերի գծով Հայաստանի առաջնություններին մասնակցություն | 0.1 | **10** | **2** |
| 4.2 | Տարբեր մարզաձևերի գծով աշխարհի, Եվրոպայի առաջնություններին, օլիմպիական խաղերին մասնակցություն | 0.2 |
| 4.3 | Հանրապետական մարզական մրցաշարերում ստացած մրցանակները |  |  |  |
| 4.3.1 | 3-րդ մրցանակ | 0.3 | **15** | **3** |
| 4.3.2 | 2-րդ մրցանակ | 0.4 |
| 4.3.4 | 1-ին մրցանակ | 0.5 |
| 4.4 | Տարբեր մարզաձևերի գծով աշխարհի, Եվրոպայի առաջնություններում, օլիմպիական խաղերում ստացած մրցանակները |  |
| 4.4.1 | 3-րդ մրցանակ | 0.8 |
| 4.4.2 | 2-րդ մրցանակ | 1 |
| 4.4.3 | 1-ին մրցանակ | 2 |
| 5 | Հասարակական ակտիվություն  (Սույն Հավելվածի 2-րդ կետի 6-րդ ենթակետ) | 0.2 | **5** | 1 |

**Աղյուսակ 2**

**Անընդհատ և ինտեգրացված ու մագիստրոսի կրթական ծրագրեր**

|  |  |  |  |  |
| --- | --- | --- | --- | --- |
|  | **Ցուցանիշը** | **Գնահատականը** | **Տոկոսը** | **Առավելագույն միավորը** |
| 1 | Նախորդ ուսումնական տարվա արդյունքներով միջին որակական գնահատականը (ՄՈԳ) |  | **50** | **10** |
| 1.1 | 90-92 | 4 |
| 1.2 | 93-96 | 7 |
| 1.3 | 97-100 | 10 |
| 2 | Սույն կարգի Ձև 1-ով սահմանված 1-6 կետերում նշված ոլորտների մրցույթի չափանիշները | | **10** | **2** |
| 2.1 | Մասնակցություն հանրապետական գիտաժողովներին, սեմինարներին, ֆորումներին (զեկուցումներ, հաղորդումներ, ելույթներ) | 0.2 |
| 2.2 | Մասնակցություն միջազգային գիտաժողովների, սեմինարների, ֆորումների (զեկուցումներ, հաղորդումներ, ելույթներ) | 0.5 |
| 2.3 | Բարձրագույն որակավորման կոմիտեի կայքում հրապարակված տարեգրքերում, ժողովածուներում, ամսագրերում տպագրված առնվազն 2 աշխատանք | 2 | **35** | **7** |
| 2.4 | «Web of Science», «Scopus» միջազգային գիտատեղեկատվական շտեմարաններում հրատարակված աշխատանք | 2.5 |
| 3 | Սույն կարգի Ձև 1-ով սահմանված 7-րդ կետում նշված ոլորտի մրցույթի չափանիշները /Արվեստ/ | |  |  |
| 3.1 | Արվեստի գծով կազմակերպվող հանրապետական միջոցառումներին մասնակցություն | 0.1 | **10** | **2** |
| 3.2 | Արվեստի գծով կազմակերպվող միջազգային միջոցառումներին մասնակցություն | 0.2 |
| 3.3 | Արվեստի գծով կազմակերպվող հանրապետական մրցույթներում ստացած մրցանակներ |  | **35** | **7** |
| 3.3.1 | 3-րդ մրցանակ | 0.4 |
| 3.3.2 | 2-րդ մրցանակ | 0.5 |
| 3.3.3 | 1-ին մրցանակ | 0.6 |
| 3.3.4 | Հատուկ մրցանակ (Գրան պրի) | 0.7 |
| 3.4 | Արվեստի գծով կազմակերպվող միջազգային միջոցառումներում ստացած մրցանակներ |  |
| 3.4.1 | 3-րդ մրցանակ | 1 |
| 3.4.2 | 2-րդ մրցանակ | 1.5 |
| 3.4.3 | 1-ին մրցանակ | 2.5 |
| 3.4.4. | Հատուկ մրցանակ (Գրան պրի) | 3 |
| 4. | Սույն կարգի Ձև 1-ով սահմանված 7-րդ կետում նշված ոլորտի մրցույթի չափանիշները /Սպորտ/ | |  |  |
| 4.1 | Տարբեր մարզաձևերի գծով Հայաստանի առաջնություններին մասնակցություն | 0.1 | **10** | **2** |
| 4.2 | Տարբեր մարզաձևերի գծով աշխարհի, Եվրոպայի առաջնություններին, օլիմպիական խաղերին մասնակցություն | 0.2 |
| 4.3 | Հանրապետական մարզական մրցաշարերում ստացած մրցանակները |  |  |  |
| 4.3.1 | 3-րդ մրցանակ | 0.4 | **35** | **7** |
| 4.3.2 | 2-րդ մրցանակ | 0.5 |
| 4.3.4 | 1-ին մրցանակ | 0.6 |
| 4.4 | Տարբեր մարզաձևերի գծով աշխարհի, Եվրոպայի առաջնություններում, օլիմպիական խաղերում ստացած մրցանակները |  |
| 4.4.1 | 3-րդ մրցանակ | 1 |
| 4.4.2 | 2-րդ մրցանակ | 1.5 |
| 4.4.3 | 1-ին մրցանակ | 2.5 |
| 5 | Հասարակական ակտիվություն  (Սույն Հավելվածի 2-րդ կետի 6-րդ ենթակետ) | 0.2 | **5** | 1 |